Ο **Εόβα της Μερκίας** (σκοτώθηκε στην *"μάχη του Μάσερφιλντ"*, 5 Αυγούστου 642) ήταν ένας από τους 12 γιους του βασιλιά Πίμπα της Μερκίας, αδελφός του ισχυρότατου βασιλιά του 7ου αιώνα Πέντα της Μερκίας. Ο Εόβα ήταν προπάππους των μετέπειτα βασιλέων Έθελμπαλντ της Μερκίας, Όφα της Μερκίας και Έγκφριθ της Μερκίας. Όπως γράφει η *"Βρετανική Ιστορία"* του 8ου αιώνα ήταν συμβασιλέας της Μερκίας την εποχή του θανάτου μαζί με τον Πέντα σαν υποτελής του βασιλιά των Νορθουμβρίων Όσβαλντ.

Μάχη του Μάσερφιλντ
-------------------

Τα αποσπάσματα στο Αγγλοσαξονικό χρονικό που σχετίζονται με το γενεαλογικό δέντρο του Εόβα
Η *"Βρετανική Ιστορία"* (Κεφάλαιο 65) σημειώνει : *"Ο Πέντα πολέμησε στην μάχη του Μάσερφιλντ στην οποία έπεσε ο αδελφός του Εόβα, γιος του Πίμπα και βασιλιάς των Μερκιανών και ο Όσβαλντ βασιλιάς των Νορθουμβρίων, την μάχη κέρδισε ο Πέντα με την βοήθεια του Σατανά"*. Τα *"Χρονικά του Καμπραί"* (664) αναφέρουν *"Η μάχη του Μάσερφιλντ στην οποία έπεσαν ο Εόβα βασιλιάς της Μερκίας και ο Όσβαλντ βασιλιάς των Νορθουμβρίων"*. Από τις δυο πηγές φαίνεται με σαφήνεια ότι την ημερομηνία που σκοτώθηκε στην μάχη (5 Αυγούστου 642) ο Εόβα είχε τον τίτλο του βασιλιά της Μερκίας. Η περίοδος που θα κυβερνήσουν την Μερκία οι απόγονοι του θα ξεκινήσει με τον θάνατο του εγγονού του Πέντα Κέολρεντ της Μερκίας και θα ολοκληρωθεί με τον θάνατο του Έγκφριθ τον Δεκέμβριο του 796.

Η *"μάχη του Μάσερφιλντ"* ήταν μια τεράστια νίκη για τον παγανιστή βασιλιά της Μερκίας Πέντα που συνέτριψε και θανάτωσε τον αντίπαλο χριστιανό βασιλιά Όσβαλντ των Νορθουμβρίων, κατόπιν τον ακρωτηρίασε σύμφωνα με τα παγανιστικά έθιμα. Με τον θρίαμβο του επί του ο Όσβαλντ ο Πέντα έγινε *"χωρίς καμιά αμφιβολία ο ισχυρότερος ηγέτης που είχε περάσει από την Μερκία τόσο που έγινε κυβερνήτης σε ολόκληρη την Μίνλαντς"*. Δεν είναι γνωστή η θέση του αδελφού του Εόβα εκείνη την εποχή όπως δεν είναι γνωστό επίσης ποιον υποστήριζε, ίσως σαν βασιλιάς της Μερκίας να είχε ανώτερη θέση ακόμα και από τον Πέντα. Σύμφωνα με τα έθιμα εκείνης της εποχής στην Μερκία τα αδέλφια μοίραζαν το βασίλειο, ο Πέντα κυβερνούσε πιθανότατα στην νότια Μερκία και ο Εόβα στην βόρεια.

Ιστορικές αναφορές
------------------

Το Αγγλοσαξονικό χρονικό και ο Βέδας αργότερα δεν αναφέρουν τίποτα σχετικά με την συμμετοχή του Εόβα στην *"μάχη του Μάσερφιλντ"*, το Χρονικό γράφει ωστόσο για τους άμεσους απογόνους του Έθελμπαλντ και Όφα και το γενεαλογικό τους δέντρο αναλυτικά. Ο ιστορικός Νίκολας Μπρούκς (1941 - 2014) θεωρεί ότι αν ο Εόβα ήταν βασιλιάς την περίοδο 635 - 642 το Μάσερφιλντ ήταν μια επιδρομή των Ουαλών στο βασίλειο της Μερκίας, στην επιδρομή αυτή δεν έδειξαν *"κανένα έλεος σε μοναχούς που κρατούσαν βιβλία"*. Ο Μπρούκς συνεχίζει ότι ο Εόβα πολύ πιθανό να ήταν υποτελής του χριστιανού βασιλέως της Νορθουμβρίας που έκανε εκείνη την εποχή έντονες προσπάθειες να διαδώσει τον χριστιανισμό στην Μερκία, αυτό δείχνει η παρουσία ιερέων σε ένα παγανιστικό βασίλειο. Ο Πέντα είναι γνωστός όμως σαν μόνιμος σύμμαχος των Ουαλών οπότε μια τέτοια πολεμική επιχείρηση είναι αδύνατο να έγινε στην διάρκεια της βασιλείας του.

Παραπομπές
----------

1. 1 2  Darryl Roger Lundy: (Αγγλικά) *The Peerage*.
2. ↑  Ανακτήθηκε στις 22  Μαρτίου 2020.
3. ↑  Ο Βέδας και το Αγγλοσαξονικό χρονικό δίνουν την ημερομηνία της μάχης δύο χρόνια αργότερα (644)
4. ↑  Kirby, σ. 74.4
5. ↑  The Formation of the Mercian Kingdom", in S. Bassett's The Origins of Anglo-Saxon Kingdoms

Πηγές
-----

* D. P. Kirby, The Earliest English Kings (1991), second edition (2000), Routledge, paperback

Εξωτερικοί σύνδεσμοι
--------------------

* Εόβα



|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Eowa of Mercia  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |